Barcelona, 10 d’octubre de 2023.

Ofereix atenció diagnòstica i terapèutica sis dies a la setmana i disposa d’un servei d’urgències les 24h. dels 365 dies de l’any.

**HM Nou Delfos aposta per la tecnologia i l’alta especialització en el seu renovat espai d’Endoscòpia Digestiva**

* En els pròxims mesos, es preveu posar en marxa el servei d’Endoscòpia per a l’Obesitat per tractar l’augment de pes originat per aquesta malaltia mitjançant diferents sistemes i tècniques
* La direcció del centre estima que les noves instal·lacions permetran augmentar entre un 30-50% el nombre de pacients durant aquest quart trimestre i mantenir una progressió ascendent durant el pròxim any
* El pacient gaudirà d’una atenció integral i personalitzada d’elevada qualitat, a més de veure’s beneficiat d’una major seguretat generada per l’optimització dels circuits d’acollida i recuperació

L’Hospital HM Nou Delfos ha ampliat i renovat l'espai d'Endoscòpia Digestiva amb l'objectiu d'oferir al pacient més precisió en les proves diagnòstiques i terapèutiques alhora que més comoditat i seguretat. Per això, compta amb un equipament tecnològic d'última generació i un equip de professionals altament especialitzats en aquest tipus de proves. Durant els pròxims mesos, es preveu posar en marxa la Unitat d'Endoscòpia per a l'Obesitat.

El centre de referència d’HM Hospitales a Catalunya ha renovat l’espai dedicat a l’Endoscòpia Digestiva per respondre a l’increment de l’activitat clínica amb la màxima qualitat assistencial i seguretat pel pacient. En aquest sentit, destaca la completa sala de recuperació on els pacients podran preparar-se per a les proves més còmodament i dur a terme el temps de restabliment amb més tranquil·litat i un seguiment més exhaustiu per part dels professionals.

D'altra banda, es disposa d'un box destinat a les proves de terapèutica complexa que puguin requerir intubació a causa de la llarga durada o de la dificultat, com és el cas de la dissecció submucosa, que permet tractar les neoplàsies primerenques de l'aparell digestiu, o l’endoscòpia del tercer espai, tècnica mínimament invasiva de primera línia que afavoreix l'abordatge de lesions colorectals, gàstriques i esofàgiques que encara no presenten càncer invasiu.

La cap del Servei d'Aparell Digestiu i Endoscòpia Digestiva, Dra. Ana Bargalló, explica que “disposem de quatre sales completament equipades per poder fer endoscòpia digestiva alta i baixa, tant diagnòstica com terapèutica. Així, comptem amb un equipament tecnològic d'alta resolució que ens permet oferir la màxima precisió en el diagnòstic i l'eficàcia en el tractament. El nostre servei, que acumula més de 25 anys d'experiència en endoscòpia digestiva, disposa de professionals altament capacitats que s'han mantingut en formació constant per adaptar-se als canvis tecnològics i assistencials que ha generat la ràpida evolució experimentada per l'especialitat durant els darrers anys, havent adquirit un ampli coneixement i alta especialització en aquesta àrea”.

L'avançat equipament tecnològic està compost d'ecoendoscòpia, gastroscòpia i colonoscòpia diagnòstica i terapèutica, ecografia rectal, colangiopancreatografia retrograda endoscòpica, enteroscòpia i càpsula endoscòpica, fibroscan i estudi de proves funcionals (manometria, phmetria esofàgica i manometria rectal). A més, es compta amb Electrobisturies especials per a endoscòpia d'última generació i un sistema de processament i arxiu informàtic dels procediments realitzats que s'integren a la història clínica del pacient juntament amb l'informe.

**Unitat d’Endoscòpia per a l’Obesitat**

Amb l'objectiu d'augmentar l'oferta assistencial als pacients, HM Nou Delfos posarà en marxa la Unitat d'Endoscòpia per a l'Obesitat els pròxims mesos. Aquesta àrea permetrà tractar l'augment de pes originat per aquesta malaltia mitjançant diferents sistemes i tècniques, que provoquen canvis o modificacions orgàniques amb la finalitat d'alterar la ingesta, digestió o absorció dels aliments normals, reduint així el desig de gana i facilitant la pèrdua de pes.

Un altre dels serveis destacats d'aquest nou espai d'Endoscòpia Digestiva
d’HM Nou Delfos és que ofereix atenció diagnòstica i terapèutica sis dies a la setmana i disposa d´un servei d´urgències les 24h. dels 365 dies de l’any.

El director mèdic de l'Hospital HM Nou Delfos, Dr. Julio García Prieto, es mostra molt satisfet amb les noves instal·lacions, ja que “les hem adequat a la medicina del futur, posant el focus en el pacient i proporcionant-li una atenció integral, personalitzada i altament especialitzada sense oblidar la major comoditat dels nostres professionals a l'hora de fer la feina. D'aquesta manera, hem tingut molt en compte l'ergonomia de l'espai, la qual cosa comportarà una disminució del cansament i lesions potencials associades a l'activitat endoscòpica de l'especialista”.

Finalment, la directora territorial d'HM Hospitales a Catalunya, Dra. Lidón Millá, estima que “la renovació de l'espai d'Endoscòpia Digestiva ens permetrà augmentar entre un 30-50% el nombre de pacients atesos durant aquest quart trimestre i mantenir una progressió ascendent durant el proper any”.

**HM Hospitales**

HM Hospitales és el grup hospitalari privat de referència a nivell nacional que basa la seva oferta en l'excel·lència assistencial sumada a la investigació, la docència, la constant innovació tecnològica i la publicació de resultats.

Dirigit per metges i amb capital 100% espanyol, compta en l'actualitat amb més de 5.000 treballadors laborals que concentren els seus esforços en oferir una medicina de qualitat i innovadora centrada en la cura de la salut i el benestar dels seus pacients i familiars.

HM Hospitales està format per 49 centres assistencials: 21 hospitals, 3 centres integrals d'alta especialització en Oncologia, Cardiologia i Neurociències i 3 centres especialitzats en Medicina de la Reproducció, Salut Ocular i Salut Bucodental, a més de 22 policlíniques. Tots ells treballen de manera coordinada per oferir una gestió integral de les necessitats i requeriments dels seus pacients.

A Barcelona, HM Hospitales compta amb una xarxa assistencial conformada pels centres hospitalaris
HM Nou Delfos, HM Sant Jordi, HM Nens i 3 policlíniques, que donen cobertura a totes les especialitats mèdiques i estan dotats amb tecnologia sanitària d'última generació. Tot per oferir als pacients de la Ciutat Comtal i de Catalunya un projecte assistencial, docent i investigador de referència de la sanitat privada i que s'integra a la xarxa assistencial nacional del Grup HM.

**Departament de comunicació HM Hospitales a Catalunya**

**Carles Fernández / Sílvia Roca – VITAMINE! Media & marketing**

**** 93 100 31 51626 419 691

sroca@vitamine.cat

[www.hmhospitales.com](http://www.hmhospitales.com)

**Departamento de comunicación HM Hospitales**

**Marcos García Rodríguez**

914 444 244 ext.167 667 184 600

mgarciarodriguez@hmhospitales.com

[www.hmhospitales.com](http://www.hmhospitales.com)